b'\n_START_ARTICLE_\nSynn\xc3\xb8ve Finden (forretningskvinne)\n_START_SECTION_\nBakgrunn\n_START_PARAGRAPH_\nHun var f\xc3\xb8dt p\xc3\xa5 den veil\xc3\xb8se g\xc3\xa5rden Finden ved Finnafjorden, en trang arm av Sognefjorden. Foreldrene var Lars Johnsen (1841\xe2\x80\x931923) og Brita Johnsdatter (1845\xe2\x80\x931929). Faren tok etter hvert og la til etternavnet Finden.  Nitten \xc3\xa5r gammel reiste hun hjemmefra og gikk p\xc3\xa5 meieriskole i Stavanger. Hun ble utdannet som meierske og yster og tok seg jobb i Oslo.\n_START_SECTION_\nKarriere\n_START_PARAGRAPH_\nI 1928 etablerte hun og samboeren Pernille Holmen (1889\xe2\x80\x931961)  Synn\xc3\xb8ve Finden Ostefabrikk. Det var Finden som hadde utdannelsen og id\xc3\xa9en til hva som skulle bli produsert (pultost). Holmen og hennes datter, Evy Alice Holmen (1915\xe2\x80\x932002) stod for den administrative delen av bedriften._NEWLINE_Hun stod for utviklingen av nye produksjonsmetoder og eksperimenterte seg blant annet frem til en smelteost. Ettersp\xc3\xb8rselen \xc3\xb8kte, og i slutten av 1930-\xc3\xa5rene var seks varebiler stadig p\xc3\xa5 farten med leveranser over hele \xc3\x98stlandet. Under krigen stoppet produksjonen opp p\xc3\xa5 grunn av r\xc3\xa5varemangel. Etter krigen hentet Finden de fleste arbeiderne fra Hedmark og losjerte de i eget hybelhus ved siden av sitt eget hus p\xc3\xa5 Kjels\xc3\xa5s._NEWLINE_Finden voktet produksjonsmetodene sine n\xc3\xb8ye. En gang skal hun ha jaget en spion fra meierisamvirket p\xc3\xa5 d\xc3\xb8r med en piasavakost.'